เทศบาลนครเชียงใหม่ เปิดรับที่นอนมือ 2 ส่งต่อน้องบนดอยสูง
วันนี้ (13 ก.พ.2562) ผู้สื่อข่าวรายงานว่า เทศบาลนครเชียงใหม่ จัดโครงการที่นอนมือ 2 เพื่อน้องบนดอยสูง โดยรับบริจาคที่นอนเก่าจากโรงแรม หอพักและประชาชน ที่เลิกใช้แล้ว โดยจะนำมาทำความสะอาด ฆ่าเชื้อ และเปลี่ยนผ้าหุ้มที่นอนใหม่ ก่อนส่งมอบให้กับเด็กและชาวบ้านบนดอยสูงนายทัศนัย บูรณปกรณ์ นายกเทศมนตรีเทศบาลนครเชียงใหม่ เปิดเผยว่าโครงการนี้เกิดขึ้นหลังพบที่นอนเก่าถูกทิ้งโดยไร้ประโยชน์ และส่งผลกระทบต่อสิ่งแวดล้อม โดยมีการทิ้งเฉลี่ยเดือนละ 15-30 หลัง จึงเริ่มโครงการเพื่อให้เกิดประโยชน์ด้วยการรับบริจาค ก่อนส่งมอบให้ผู้ด้อยโอกาสและมีความต้องการในถิ่นทุรกันดารทั้งนี้ โครงการที่นอนมือ 2 เทศบาลนครเชียงใหม่ ได้ทำต่อเนื่องมาเป็นปีที่ 7 แล้ว ส่งผลทำให้การทิ้งที่นอนเก่าในเขตเทศบาลนครเชียงใหม่ โดยเฉพาะโรงแรมและหอพักต่างๆ ที่มักเปลี่ยนทุกๆ 4-5 ปี ลดปริมาณการทิ้งที่นอนได้มากกว่า 1 เท่าตัว
เทศบาลนครเชียงใหม่ จัดโครงการที่นอนมือ 2 เพื่อน้องบนดอยสูง โดยรับบริจาคที่นอนเก่าจากโรงแรม หอพัก และประชาชน นำมาทำความสะอาดและมอบให้กับผู้ด้อยโอกาสในถิ่นทุรกันดาร
ที่นอนมือ 2,เทศบาลนครเชียงใหม่,โครงการที่นอนมือ 2 เพื่อน้องบนดอยสูง,บริจาค,เชียงใหม่,ทิ้งที่นอน,ThaiPBSnews,ไทยพีบีเอส,ข่าวไทยพีบีเอส,ThaiPBS